Fa re le bannye, go lebega e kete re tlaa a tshela ka bosenang bokhutlo. Re akanya gore go na le bolekanyetso jwa go tlamelwa ga marang a letsatsi a a re emetseng ka kwa ga lewapi, mme isago go rona e lebege jaaka tsela e e sa kgaogang e e phuthologang ka bosafeleng fa pele ga rona. Molao wa Modimo o ne o bolela gore ditlhabelo tsotlhe tse di ntshiwang kwa tempeleng e tshwanetse go nna tsa boleng jo bo kwa godimo. Modimo o ne a ka se amogele ditlhabelo tse di nang le selabe. (Ekesodo 23:19; Lefitiko 22:21-24) Go ya ka mokwadi wa Mojuda wa lekgolo la ntlha la dingwaga C.E., e bong Philo, baperesiti ka nako eo ba ne ba sekaseka diphologolo “go tswa kwa tlhogong go ya kwa lonaong” go tlhomamisa gore di ne di itekanetse ka ditsela tsotlhe “di se na selabe sepe kgotsa bokoa bope.”